b'\n_START_ARTICLE_\nLaunoslampi (Kihni\xc3\xb6)\n_START_SECTION_\nMaantietoa\n_START_PARAGRAPH_\nLammen pituus on 200 metri\xc3\xa4, leveys 150 metri\xc3\xa4 ja sen pinta-ala on 1,8 hehtaaria. Se sijaitsee suolla peltoalueen reunalla. Siihen laskee kolme ojaa, joista yksi tuo id\xc3\xa4st\xc3\xa4 Pahkanevan turvetuotantoalueen ja toinen pohjoisesta Aitonevan metsien ja Rooppisuon vett\xc3\xa4 lampeen. Lammen laskuoja on nimelt\xc3\xa4\xc3\xa4n Launosluoma ja se laskee 1,3 kilometrin p\xc3\xa4\xc3\xa4ss\xc3\xa4 ensin Niskoslampeen ja sen j\xc3\xa4lkeen Nerkoonj\xc3\xa4rveen. Rantaviivan pituus on 750 metri\xc3\xa4 eik\xc3\xa4 rannoille ole rakennettu mit\xc3\xa4\xc3\xa4n. Yhdystie 3352 ohittaa sen 300 metrin p\xc3\xa4\xc3\xa4st\xc3\xa4, mutta lammelle ei johda teit\xc3\xa4.\n_START_SECTION_\nKunnostus\n_START_PARAGRAPH_\nVapo aikoo kunnostaa Launoslammen, Niskoslammen ja Nerkoonj\xc3\xa4rven Viinam\xc3\xa4en lahden ruoppaamalla niist\xc3\xa4 turvetuotannossa syntyneit\xc3\xa4 sedimenttej\xc3\xa4 pois.'